Hei, olen Rory Kaye.
Tämä on Löytöretki Jumalan Sanaan -sarjan viimeinen osa.
Jumalan Sana ei ole vain Raamattu vaan myös Jeesus itse.
Joh. 1:14: "Sana tuli lihaksi ja asui meidän keskellämme,
ja me katselimme hänen kirkkauttansa,
senkaltaista kirkkautta, kuin ainokaisella Pojalla on Isältä".
Joh. 3:16: "Sillä niin on Jumala maailmaa rakastanut,
että hän antoi ainokaisen Poikansa, ettei yksikään,
joka häneen uskoo, hukkuisi, vaan hänellä olisi iankaikkinen elämä".
Ne, jotka eivät tunne Jumalaa, hukkuvat.
Jokaisen täytyy saada kuulla Jumalan Sana.
Voit olla mukana täyttämässä Jeesuksen käskyä -
evankeliumin viemisestä kaikille kansoille.
Voit rukoilla, tai tukea järjestöjä tai evankeliumin julistajia.
Jumalalla on kuitenkin suunnitelma meille jokaiselle,
miten tavoitamme oman lähipiirimme. Jumala suunnitteli meidät sitä varten.
Ehkä ajattelet: "En osaa. En tiedä miten aloittaa."
Herra sanoo: "Et ole yksin. Pyydä Minulta viisautta, niin annan sitä."
Jumala tahtoo auttaa sinua osoittamaan rakkautta muille.
Kun muut näkevät rakkautesi, he haluavat tietää,
mitä ne rauha ja ilo ovat elämässäsi.
1. Piet. 3:15 sanoo, että kun meiltä kysytään toivomme perustusta,
Jumala haluaa meidän olevan valmiita vastaamaan viisaasti -
ja kunnioittavasti.
Olen ollut perustamassa juutalaisten seurakuntia eri maissa -
ja myös muslimien keskuudessa.
Sana "muslimi" tarkoittaa "Jumalalle antautunut".
Meillä on maailman paras uutinen muslimeille.
Se on tämä: Jumala tahtoo täyttää sinut Pyhällä Hengellä,
jonka kautta Hän lohduttaa ja auttaa sinua ja tehdä sinut uudeksi.
Hän haluaa, että tunnet Hänen tahtonsa ja pystyt täyttämään sen.
Jumalan keino siihen oli, että Jeesus oli täynnä Jumalan Henkeä,
ja totteli Jumalaa kaikessa ja maksoi ristillä syntimme.
Niin me voimme täyttyä Hengellä ja saada syntimme anteeksi.
Jos siis todella haluaa antautua Jumalalle,
parasta on uskoa Jeesukseen ja Hänen sanoihinsa.
Hän sanoi: "Minä olen tie ja totuus ja elämä;
ei kukaan tule Isän tykö muutoin kuin minun kauttani".
Hän sanoi, että meistä voi tulla Jumalan lapsia.
Hän on uuden luomakunnan esikoinen.
Kutsumme muita liittymään uuteen luomakuntaan.
Göteborgissa 115 entistä muslimia on tullut uskoon -
puolentoista vuoden aikana.
Jumala toimii nyt muslimien ja juutalaisten keskuudessa.
Olen juutalainen. Messias Jeshua on ainoa tie Isän luo.
Jumala on uskollinen.
Sanon juutalaisille, että Jumala rakastaa heitä.
Hän ei koskaan tahtonut meidän kärsivän Hitlerin käsissä.
Mutta jos emme tunne häntä, emme osaa vastustaa Vihollista.
Samoin on käynyt kristityillekin.
He eivät osanneet paljastaa ja tuhota pahuutta Hitlerin aikaan.
Jumala ei halua juutalaisten tuhoutuvan,
vaan että me tuntisimme Hänet, ja silloin Hän voi tehdä ihmeitä.
Olen tavannut satoja ihmisiä, jotka Jumala on pelastanut ihmeellisesti,
kun he kääntyivät Hänen puoleensa.
Mutta miksi niin monet tuhoutuivat? Jumala oli sanonut juutalaisille,
että heidän pitäisi mennä Israeliin heti kun se on mahdollista.
Siellä olisimme turvassa Hänen alaisuudessaan.
Ennen toista maailmansotaa monet lähtivät Israeliin,
mutta monet muut jäivät luullen olevansa turvassa.
Heitä varoitettiin, mutta sitten hirveä holokausti tuli.
Jumala haluaa,
että otamme vastaan elämän ja annamme Hänet muuttaa meidät.
Olen julistanut evankeliumia holokaustin eloonjääneille.
Eräs eloonjäänyt, Eleanora, kertoi katkeruudestaan.
Hän häpesi sitä, että oli selvinnyt, kun muut olivat kuolleet.
Hän ei edes uskaltanut kääntyä Jumalan puoleen.
Sain ystäväni kanssa johdattaa hänet Herran luokse.
Hänen sydämensä parani ja hän vapautui katkeruudesta niin,
että lähti julistamaan Jumalan rakkaudesta saksalaisille.
Voimme vaikuttaa tuhansiin ihmisiin, jos Jumala kutsuu meitä siihen.
Minulle Jumala antoi halun julistaa holokaustin eloonjääneille,
pelastaa lapsia seksiorjuudesta -
ja viedä evankeliumia maailman pimeimpiin paikkoihin.
Fil. 2:13: "Jumala on se, joka teissä vaikuttaa -
sekä tahtomisen että tekemisen, että hänen hyvä tahtonsa tapahtuisi".
Pyhä Henki saa siis meidät tahtomaan samaa mitä Jumala.
Jokaiselle on määrätty oma palvelutehtävä.
Ef. 2:10:ssa apostoli Paavali kirjoittaa:
"Sillä me olemme hänen tekonsa,
luodut Kristuksessa Jeesuksessa hyviä töitä varten,
jotka Jumala on edeltäpäin valmis- tanut, että me niissä vaeltaisimme".
Vaikka emme pelastu hyvillä töillämme,
Jumala haluaa meidän tekevän niitä palvelutöitä,
joita Hänellä on sydämellään.
Jumalan Sana, Jeesus, tahtoo kirjoittaa sydämiimme halun -
toteuttaa Hänen tahtonsa.
Jos teet niin, voit vaikuttaa tuhansiin, alkaen yksi kerrallaan.
Eleanora oli vain yksi holokaustin eloonjäänyt,
mutta kun hän tuli uskoon,
hän kertoi muille, että me autoimme häntä pelastumaan ja parantumaan.
Niin saimme julistaa heillekin.
Eleanora ja hengellinen isäni Risto Santala sanoivat minulle,
että aloita laulamalla.
Ihmiset täytyy tavoittaa viisaasti ja kullekin sopivalla tavalla.
Holokaustin eloonjääneille laulan ensin, ja julistan vasta sitten.
Nyt laulan viime kerralla lupaamani laulun Intialle.
Herra antoi tämän laulun, ja monet auttoivat sen levyttämisessä.
Sen tuotot menevät evankelioinnille ja seksiorjalasten vapauttamiseen.
Ne lapset on usein kidnapattu.
Autan erästä intialaista, joka pelastaa katulapsia Intiassa.
Laulun nimi on "Namaskar, Laulu Intialle".
"Namaskar" on intialainen tervehdys,
joka tarkoittaa, että kunnioittaa toista Jumalan kuvana.
"Namaskar", Intiassa tervehditään. "Kunnioitan Jumalan kuvaa sinussa."
Meidät on tehty Hänen kuvakseen. Hän on maailmankaikkeuden Luoja.
Kaikkivaltias, mutta kuitenkin rakkaus, josta kaikki Hänen tekonsa julistavat.
Jumala haluaa meidän tuntevan Hänet ja tulevan Hänen kaltaisikseen.
Mutta ilman Hänen Henkeään teemme syntiä.
Oletko pyytänyt Jumalalta anteeksi?
Jumala sanoo: "Annan sinulle elämäni, olet matkalla taivaaseen".
Jumala rakastaa sinua. Hän tahtoo puhdistaa sielusi -
ja ottaa pois syntisi, kipusi ja häpeäsi.
Hän lähetti osan itsestään tulemaan yhdeksi meistä.
Uuden luomakunnan esikoinen.
Hänen nimensäkin, Jeshua, tarkoittaa pelastusta.
Hänen nimensä on Jeesus. Hän tuli ihmiseksi.
Jeesus maksoi syntimme ristillä ja nousi kuolleista.
Oletko pyytänyt Hänen anteeksiantoaan?
Jumala näkee valintasi, älä jää junasta!
Hän tahtoo olla Isäsi aikojen loppuun asti.
Luota Jumalaan. Hän on rakkaus.
Puhdistu synneistä, täytyy Hengellä ja synny uudelleen.
Pyydä Jumalalta anteeksiantoa ja ota vastaan Hänen Henkensä.
Sitten olet matkalla taivaaseen. Jumala tekee sinut uudeksi.
Nyt Jumalan Sanaan. Jos sinulla on Raamattu,
katso kanssani kohtaa, jossa Jeesus antaa lähetyskäskyn.
Se on tarkoitettu kaikille, ei vain evankelistoille tai apostoleille.
Herra haluaa, että opetamme ihmisille kaiken,
mitä Hän on opettanut meille.
Siihen kuuluu myös ihmisten tekeminen opetuslapsiksi.
Olen ollut mukana herätyksessä, joka on nyt Intiassa.
On upeaa nähdä kun tuhannet antavat elämänsä Herralle.
Joskus emme tiedä mitä sanoa, kun saavumme uuteen kylään.
Kysymme vain, onko siellä sairaita.
Sitten rukoilemme heidän puolestaan Jeesuksen nimessä,
koska Hän on sama eilen, tänään ja ikuisesti.
Jumala parantaa sairaat Jeesuksen ristintyön ansiosta.
Sen jälkeen he haluavat kuulla evankeliumin.
Yritämme johdattaa kokonaisia perheitä Herralle.
Pyydämme uskoontulleita kutsumaan koko perheensä.
Jumala tahtoo, että annamme Pyhän Hengen johdattaa,
ja selvitämme mitä tekoja Jumala on meille valmistanut.
Kuitenkin viisauden ja uutteruuden avulla -
löydämme Hänen suunnitelmansa huipentuman.
Tämä ei ole mikään laki, mutta ajattele,
jos kerrot uskostasi kolmelle ihmiselle päivässä,
tavoitat vuodessa yli tuhat ihmistä.
Jos muutkin rukous- ryhmässäsi tekevät samoin,
se pieni ryhmä tavoittaa 10 000 ihmistä vuodessa -
sanomalla heille: "Jumala rakastaa sinua".
Jumala auttaa meitä sanomaan enemmänkin.
Kerron vielä yhden todistuksen.
Kerroin viimeksi, että halusin laulaa Silja Linen laivassa.
Minun täytyi kysyä kapteenilta lupaa ilmoittaa laulavani ravintolassa.
Kapteeni oli lepäämässä, joten purseri oli siellä.
Hän oli valtava kaveri, vielä isompi kuin minä.
Hän näytti oikealta merikarhulta suuri rannerengas kädessään.
Kysyin, saisinko ilmoittaa jouluohjelmasta,
vaikka oli vasta marraskuu. Yritin keksiä jotain nokkelaa.
"Saammeko ilmoittaa jouluohjelmasta,
jossa annamme lahjan, jonka eräs varakas hyväntekijä on jo maksanut?
Mies vastasi: "Oletko uskonnollinen? Pidän muslimeista,
koska jos joku varastaa, he katkaisevat hänen kätensä!"
Pyhä Henki antoi minulle sanat:
"Onko sinulla joskus ollut epäpuhtaita ajatuksia naisista?"
"Koko ajan!" "Pitäisikö pääsi sitten leikata pois?"
Hän ojensi mikrofonin, ja sain tehdä ilmoituksen.
Herra antoi minulle ajatuksen, joka kosketti juuri tätä miestä.
Monet saivat kuulla evankeliumin sinä iltana.
Intiassa huusin Jumalan puoleen kysyen,
miten 100 miljoonaa intialaista voisi tavoittaa.
Herra alkoi puhua minulle laulun kirjoittamisesta.
Huusin Jumalalle: "Kunpa joku saisi laulun Intialle!"
Sitten koin, että Jumala kysyi: "Saanko antaa laulun sinulle?"
"Kirjoittaisitko sinä laulun, jonka Minä siunaan?" "Kyllä."
Kirjoitin laulun, ja pian sen jälkeen minut vietiin lentokentälle.
Intialaispastori, jonka vieraana olin, sanoi:
"Lippusi pitää vaihtaa bisnesluokkaan,
koska olet liian iso turistiluokan istuimeen".
En siis minä, vaan intialaispastori teki sen.
Kun odotin bisnesluokan aulassa,
kaikki olivat innoissaan: Yesudas on täällä!
Yesudas, jonka nimi tarkoittaa "Jeesuksen palvelija",
on Intian eniten levyjä myynyt laulaja.
Kun hän tuli sisään, pyysin Herralta viisautta, ja Hän sanoi: "Ole rohkea!"
Vitsailin Yesudasille: "Osaat kuulemma laulaa".
"Mitä jos laulaisin sinulle, ja sinä minulle?" Hän suostui.
Lauloin "Pyhä, pyhä, pyhä hepreaksi,
ja hän lauloi Jeesuksen rakkaudesta hindiksi.
Lentokoneessa hän tuli viereeni ja kysyi:
"Saanko istua viereesi?"
Hän pyysi paikkaa vieressäni olevalta, ja tämä suostui.
Yesudas istui viereeni ja antoi sitten elämänsä Jeesukselle.
Hän tarjoutui levyttämään juuri teille laulamani laulun -
yhdeksällä Intian suurimmalla kielellä ja englanniksi.
Tuotot menevät orpojen hyväksi ja evankeliointiin.
Minua kiehtoo tuollaiset Jumalan antamat tilaisuudet.
Rohkaisen sinuakin näkemään Jumalan antamat tilaisuudet,
ennalta valmistetut palvelutyöt.
Asun Ruotsissa, ja minulla on ruotsalainen vaimo ja kuusi lasta.
Menen Israeliin kuukaudeksi joka vuosi. Vanhin tyttäreni asuu siellä.
Kun olen Israelissa,
tunnen olevani kotona, koska minulla on kutsu sinne.
Mutta juuri nyt minut on kutsuttu Skandinaviaan.
Ruotsiksi sanotaan "förberedda gärningar",
edeltäpäin valmistetut palvelutyöt.
Joka päivälle on olemassa suunnitelma.
Ei meitä tuomita, jos emme tajua sitä,
mutta voimme saada sen selville ja tehdä sen.
Julistin Keski-Aasiassa 900 juutalaiselle kolmessa synagogassa,
mutta sen jälkeen en tiennyt, miten tavoittaa loput 50 000.
Kun sinusta tuntuu, ettei sinulla ole viisautta,
Herra sanoo teille tuhansille tätä ohjelmaa nyt katsoville:
"Tahdon antaa viisautta, pyydä sitä, äläkä epäile!"
Pyysin viisautta, ja sitten tajusin, mitä tehdä.
Menin Keski-Aasian tuohon aikaan ainoalle TV-asemalle.
Tämä tapahtui 19 vuotta sitten.
Yksi TV-asema palveli 105 miljoonaa ihmistä -
Kazakstanissa, Pakistanissa, Turkmenistanissa, Kirgisiassa...
Se sijaitsi Tashkentin suurkaupungissa Uzbekistanissa.
Siellä oli 80 ihmistä jonossa. Kysyin taas Jumalalta viisautta.
Hän antoi minun pyydellä anteeksi 80 kertaa, ja pääsin ohi.
Sanoin: "Minulla ei ole ajanvarausta,
mutta minun täytyy tavata aseman johtaja,
tai jos hän ei ole paikalla, varajohtajakin käy.
Mutta nyt menen istumaan taakse, koska nämä olivat ennen minua."
Kahden minuutin kuluttua luokseni tultiin juosten sanoen:
"Anteeksi, johtaja ei ole paikalla, voitteko tavata varajohtajan?"
Sanoin, että kyllä se sopii.
Kanssani ollut ruotsalaispastori naureskeli,
mutta pyysin häntä pysymään juonessa mukana.
Toimistossa Pyhä Henki antoi minulle tietoa, jota vain Jumala saattoi tietää.
Varajohtaja, jonka tapasin sinä päivänä oli ohjelmistopäällikkö,
ja hän oli tavannut salaa Uzbekistanin presidenttiä 10 päivää.
Jumala antoi minulle sen tiedon.
Sen sanottuani lisäsin: "Herra näyttää minulle,
että asialistanne ykkösenä on fundamentalistisen islamin uhka".
Hän vastasi: "Miten voitte tietää, mitä edes turvallisuuspäällikköni ei tiedä?"
Olin sanonut, että hän oli keskustellut tästä 10 päivää presidentin kanssa.
Hän kysyi, olenko profeetta. Kysyin Herralta, mitä vastata.
Vastasin: "Se ei ole tärkeää, mutta minulla on viesti Keski-Aasialle:
"Jumala ei halua meidän etsivän mitään muuta tietä Hänen luokseen,
kuin sen, jonka Hän on valmistanut.
Ette voi antautua Jumalalle ryhtymällä fundamentalisteiksi,
vaan ainoastaan täyttymällä Jumalan Hengellä.
Sama Henki täytti Jeesuksen, jota te sanotte profeetaksi.
Sen avulla Hän tunsi Jumalan tahdon ja täytti sen.
Hän paransi sairaita, vapautti ihmisiä demoneista -
ja puhui lohdutuksen, totuuden ja rakkauden sanoja."
Löytöretkellä Jumalan Sanaan löydämme -
Jeesuksen ja Hänen tarjoamansa pelastuksen suuruuden.
Sanoin hänelle: "Herra sanoo, että ainoa tapa antautua Jumalalle -
on pyytää ja saada synnit anteeksi,
ja saada Jumalan Henki Jeesuksen ristintyöhön uskomalla".
Hän pyysi minua kertomaan sen uutisissa.
Mietin että siinä se olisi vain minuutin, eikä kukaan ymmärtäisi.
Pyysin viiden minuutin ohjelmaa.
Lopulta he antoivat 15 minuuttia parhaaseen katseluaikaan.
Kuulin, että kaikki juutalaiset katsoivat sitä ohjelmaa.
Niin tavoitin ne 50 000 juutalaista, ja lisäksi yli 50 miljoonaa muslimia.
He pystyvät laskemaan sähköisesti katsojien määrän.
Ohjelma esitettiin monta kertaa.
Pyysin Jumalalta viisautta myös siihen, miten esittää evankeliumi.
Hän käski minun laulaa kielillä. Niin tein. Tältä se kuulosti:
Se kuulosti uzbekistanilaiselta.
Sitten tulkitsin sen.
"Olen Herra, joka loi teidät. Olen rakkaus.
Loin teidät täytettäväksi Hengelläni.
Saatte Henkeni vain uskomalla Häneen, jonka olen lähettänyt.
Hän kuoli ristillä, jotta saisitte syntinne anteeksi.
Luota Jumalan Sanaan, joka tuli lihaksi,
Jeesukseen.
Jos luotat Häneen, täytän teidät Hengelläni.
Täytytte rakkaudella ja tulette sellaisiksi, joiksi olen teidät luonut."
Studiossa tuli hiljaista ja jotkut itkivät.
He kertoivat perinteestään nimeltä "suuri laulu",
jota lauletaan elämän suurista asioista.
He sanoivat sitä pyhimmäksi suureksi lauluksi, jonka olivat kuulleet.
Joudun näihin tilanteisiin, koska olen lapsenmielinen Herran edessä.
Lopuksi rukoilen, että tavoittaisit muutaman ihmisen joka päivä.
Rohkaise ystäviäsi tekemään samoin.
Voit vaikkapa ystävystyä ihmisiin tietokonekurssilla,
ja kertoa heille evankeliumi myöhemmin.
Sen voi tehdä antamalla ilmaisia kitaratunteja.
Tai vain sanomalla: "Jumala rakastaa sinua."
Mutta tavoittakaamme ihmisiä Jumalan Sanalla ja rakkaudella.
Isä, kiitos näistä ohjelmista. Jotkut ovat katsoneet kaikki osat.
Jotkut tulivat mukaan vasta tänään.
Kiitos, Isä, että olet rakkaus, ja Jeesus, että tulit ihmiseksi.
Kun kuolit ristillä, avasit tien, että saisimme Hengen ja ikuisen elämän.
Kiitos Herra läsnäolostasi, kun ylistämme Sinua.
Kiitos, että annat meille rohkeutta jakaa Sanaasi muille,
Jeesuksen nimessä, aamen.
Siunausta ja kiitos seurasta Löytöretkellä Jumalan Sanaan!
Suomennos: Hannele Tainio